ມີ 2 ພັນ​ກວ່າ​ຄະ​ດີ ພົວ​​ພັນກັບ​ ອົງ​ການ​ກໍ່​ການ​ຮ້າຍ​ ຕ່າງ​ປະ​ເທດ ທີ່​ FBI ພວມ​ສືບ​ສວນ​ຢູ່
ຈາກ​ທັງ​ໝົດ​ປະ​ມານ 5 ພັນ​ຄະ​ດີ​ກໍ່​ການ​ຮ້າຍ ​ທີ່​ພວມ​ສືບ​ສວນ​ ຢູ່​ໃນ​ເວ​ລານີ້ ມີ​ປະ​ມານ 850 ຄະ​ດີ​ ແມ່ນ​ແນ​ໃສ່​ການ​ກໍ່​ການ​ຮ້າ ຍ​ພາຍ​ໃນ​ປະ​ເທດ ເຊັ່ນກາ​ນ​ກໍ່​ຄວາມ​ຮຸນ​ແຮງ​ ຈາກ​ພວກ​ຂວາ​ຈັດ.
ອົງການສັນຕິບານກາງຫຼື FBI ຂອງສະຫະລັດ ກ່າວວ່າ ຕົນພວມທຳການສືບສວນ 2 ພັນກວ່າຄະດີ ທີ່ພົວພັນກັບກຸ່ມທີ່ຖືກລະບຸໂດຍສະຫະລັດວ່າ ເປັນອົງການກໍ່ການຮ້າຍຕ່າງປະເທດ ຊຶ່ງເປັນໂຕເລກທີ່ໄດ້ສະທ້ອນໃຫ້ເຫັນເຖິງໄພຂົ່ມຂູ່ຈາກກຸ່ມຕ່າງໆ ເຊັ່ນກຸ່ມອາລກາອີດາ ແລະກຸ່ມເຮັສໂບລາ ປັດຈຸບັນນີ້ ມີກຸ່ມຕ່າງໆ 68 ກຸ່ມ ຢູ່ໃນບັນຊີລາຍຊື່ອົງການກໍ່ການຮ້າຍຂອງກະຊວງການຕ່າງປະເທດສະຫະລັດ ສ່ວນໃຫຍ່ແລ້ວ ກໍແມ່ນກຸ່ມຈີຮາດ ເຊັ່ນອາລກາອີດາເປັນຕົ້ນ ການລະບຸຊື່ດັ່ງກ່າວ ອຳນວຍໃຫ້ສະຫະລັດ ກັກຊັບສິນຂອງກຸ່ມແລະສະມາຊິກກຸ່ມ ແລະກໍສືບສວນເບິ່ງກິດຈະກຳຂອງພວກເຂົາໄດ້ ການແນຄວາມສົນໃຈອີກຄັ້ງນຶ່ງ ຂອງອົງການ FBI ໄປໃສ່ກຸ່ມກໍ່ການຮ້າຍຕ່າງປະເທດ ແລະສະມາຊິກຂອງພວກເຂົາ ສ່ວນນຶ່ງແມ່ນໄດ້ສະທ້ອນໃຫ້ເຫັນເຖິງການຟື້ນໂຕຄືນຢ່າງງຽບໆ ຂອງກຸ່ມອາລກາອີດາ ນັ້ນຄືຄຳເວົ້າຂອງທ່ານຊີມັສ ຮິວຈ໌ (Seamus Hughes) ຮອງຜູ້ອຳນວຍການ ໂຄງການພວກຫົວຮຸນແຮງຈັດ ທີ່ມະຫາວິທະຍາໄລຈອຣ໌ຈ ວໍຊິງຕັນ ທ່ານຮິວຈ໌ ກ່າວວ່າ “ຂະນະທີ່ການເພັ່ງເລັງຕົ້ນຕໍ ໃນໄລຍະສອງສາມປີຜ່ານມານີ້ ແມ່ນກຸ່ມໄອຊິສ ແຕ່ກຸ່ມອາລກາອີດາ ໄດ້ໃຊ້ເວລາດັ່ງກ່າວ ເພື່ອລໍຖ້າໂອກາດແລະສ້າງຕາໜ່າງຂອງຕົນຄືນ ແລະດ້ວຍເຫດນີ້ ຄະດີຕ່າງໆແມ່ນຍັງມີຢູ່ຕໍ່ມາ ແລະພວກເຂົາເຈົ້າຕ້ອງໄດ້ກວດກາເບິ່ງ ມັນບໍ່ແມ່ນພຽງແຕ່ກຸ່ມໄອຊິສເທົ່ານັ້ນ ມັນຍັງມີກຸ່ມອາລກາອີດາ ເຄືອຂ່າຍຂອງພວກເຂົາແລະນອກ ນັ້ນ ພວກເຮົາຍັງມີກຸ່ມອື່ນໆ ເຊັ່ນເຮັສໂບລານຳດ້ວຍ ” ຈາກທັງໝົດປະມານ 5 ພັນຄະດີກໍ່ການຮ້າຍທີ່ພວມສືບສວນຢູ່ໃນເວລານີ້ ມີປະມານ 850 ຄະດີແມ່ນແນໃສ່ການກໍ່ການຮ້າຍພາຍໃນປະເທດເຊັ່ນການກໍ່ຄວາມຮຸນແຮງຈາກພວກຂວາຈັດ ໃນຂະນະສ່ວນທີ່ເຫຼືອມີການເຊື່ອມຕໍ່ກັບພວກກໍ່ການຮ້າຍລະຫວ່າງປະເທດ ນັ້ນຄືຄຳຊີ້ແຈງຂອງອົງການ FBI ຕໍ່ຄຳຖາມ ຂອງນັກຂ່າວວີໂອເອ ອົງການ FBI ສ່ວນການສືບສວນກ່ຽວກັບພວກກໍ່ຮ້າຍລະຫວ່າງປະເທດແມ່ນໄດ້ແບ່ງອອກເປັນປະມານ 1,000 ຄະດີຊຶ່ງແຕ່ລະຄະດີທີ່ເອີ້ນວ່າເປັນຄະດີຫົວຮຸນ ແຮງຈັດແລະກຸ່ມລັດອິສລາມ ທີ່ເກີດຂຶ້ນຢຟູ່ພາຍໃນປະເທດ ສ່ວນທີ່ເຫລືອນັ້ນແມ່ນປະກອບດ້ວຍ “ຫຼາຍໆພັນຄະດີ ທີ່ພົວພັນກັບອົງການກໍ່ການຮ້າຍຕ່າງປະເທດ ເຊັ່ນອາລກາອີດາແລະເຮັສໂບລາເປັນຕົ້ນ ຜູ້ອຳນວຍການອົງການ FBI ທ່ານຄຣິສໂຕເຟີ ເວຣ ໄດ້ເປີດເຜີຍຈຳນວນຄະດີພວກກໍ່ການຮ້າຍທີ່ສຳຄັນສຸດໃນເດືອນຕຸລາຜ່ານມານີ້ ເວລາທ່ານໄປໃຫ້ການຕໍ່ໜ້າຄະນະກຳມະການສະພາຕ່ຳ ທີ່ຮັບຜິດຊອບ ກ່ຽວກັບຄວາມໝັ້ນຄົງພາຍໃນຂອງສະຫະລັດ